ইশানা নাইট শ্যামলন

ইশানা নাইট শ্যামলন (জন্ম ) একজন আমেরিকান চলচ্চিত্র নির্মাতা। তিনি তাঁর বাবা এম. নাইট শ্যামলন প্রযোজিত ভৌতিক চলচ্চিত্র দ্য ওয়াচার্স (২০২৪) দিয়ে তাঁর পরিচালনায় আত্মপ্রকাশ করেন। ২০২৪ সালের জুনে নিউ ইয়র্ক সিটিতে চলচ্চিত্রটির প্রিমিয়ার হয়।

 প্রাথমিক জীবন 
ইশানা পেনসিলভানিয়ার ব্রাইন মাওরে জন্মগ্রহণ করেন ও বড় হয়ে ওঠেন। তিনি চলচ্চিত্র নির্মাতা এম. নাইট শ্যামলানের দ্বিতীয় কন্যা। তিনি এবং তাঁর বোনেরা ভৌতিক ছবি দেখে বড় হয়েছেন। ইশানা বলেছেন, "আমরা যখন খুব ছোট ছিলাম তখন থেকেই ভৌতিক সিনেমা দেখতাম। যখন থেকে সিনেমা দেখতে পারতাম, তখন থেকেই আমরা ভৌতিক সিনেমা দেখতাম। আমার স্পষ্ট মনে আছে যখন আমি প্রথমবারের মতো রেইডার্স অফ দ্য লস্ট আর্ক দেখলাম এবং সেই দৃশ্যটি দেখেছিলাম যেখানে তাদের মুখ গলে যাচ্ছিল। আমি রাতে বসে ভাবতাম এটা কতটা ভয়াবহ।" 

তিনি নিউ ইয়র্ক বিশ্ববিদ্যালয়ের টিশ স্কুল অফ দ্য আর্টস থেকে স্নাতক ডিগ্রি অর্জন করেছেন। ইশানা একজন তরুণ পরিচালক এবং তাঁর বোন সালেকা একজন প্রশিক্ষিত ধ্রুপদী সঙ্গীতশিল্পী।

 কর্মজীবন 
ইশানা প্রায়শই তাঁর বড় বোন সালেকার মিউজিক ভিডিও তৈরিতে তাঁর সাথে সহযোগিতা করেন এবং তাঁর বেশিরভাগ মিউজিক ভিডিও পরিচালনা করেছেন।

ইশানা তাঁর প্রথম কৃতিত্ব পেয়েছিলেন অ্যাপল টিভি+ শো সার্ভেন্ট পরিচালনা করে। এটির প্রযোজক ছিলেন এম. নাইট। কিন্তু শুরুতে তিনি এই প্রকল্পে কাজ করার বিষয়ে নিশ্চিত ছিলেন না - যতক্ষণ না তাঁর বাবা হস্তক্ষেপ করে তাঁকে উৎসাহিত করেন। এরপর ইশানা ভৌতিক টিভি ধারাবাহিক সার্ভেন্ট-এর বেশ কয়েকটি পর্ব লিখেছেন এবং পরিচালনা করেছেন। সবগুলিরই শো-রানার (টেলিভিশন প্রযোজক) ছিলেন তাঁর বাবা। ইশানা তাঁর বাবার ছবি ওল্ড (২০২১) এবং নক অ্যাট দ্য কেবিন (২০২৩)-এর দ্বিতীয় ইউনিটও পরিচালনা করেছিলেন।

ইশানা মূলত বড় হয়েছেন তাঁর বাবার সেটে এবং বাবার কাজ দেখে। পরিচালনায় অভিজ্ঞতা অর্জনের পর, ঈশানা আবারও তাঁর বাবার কাছ থেকে প্রস্তাব পান তাঁর পরবর্তী প্রকল্পে একসাথে কাজ করার জন্য। ২০২৩ সালের ফেব্রুয়ারিতে, ঘোষণা করা হয়েছিল যে ইশানা ভৌতিক ছবি দ্য ওয়াচার্স দিয়ে চলচ্চিত্র পরিচালনায় আত্মপ্রকাশ করবেন। ছবিটি তাঁর বাবা প্রযোজনা করেছিলেন এবং ২০২৪ সালের ৭ই জুন নিউ ইয়র্ক সিটিতে সিনেমাটির প্রিমিয়ার হয়। এটি বিশ্বব্যাপী $৩৩ মিলিয়ন আয় করে। নিউ ইয়র্ক টাইমসের "দ্য শ্যামলন সিক্রেট টু বিয়িং স্কেয়ারি? ইটস ইন দ্য ব্লাড" শীর্ষক প্রবন্ধে তাঁকে স্থান দেওয়া হয়েছে।

 চলচ্চিত্র তালিকা 

 চলচ্চিত্র 
বছর শিরোনাম পরিচালক লেখক অন্যান্য মন্তব্য ২০২১ ওল্ড     দ্বিতীয় ইউনিট পরিচালক ২০২৩ নক অ্যাট দ্য কেবিন     ২০২৪ দ্য ওয়াচার্স     পরিচালক হিসেবে আত্মপ্রকাশ

 টেলিভিশন 
বছর শিরোনাম পরিচালক লেখক প্রযোজক মন্তব্য ২০২১–২৩ সার্ভেন্ট     লেখক (১০ পর্ব); পরিচালক (৬ পর্ব)

 সঙ্গীত ভিডিও 
বছর শিরোনাম শিল্পী ২০২০ "ক্ল্যারিটি" সালেকা "মিস্টার ইনক্রেডিবল" ২০২১ "গ্রাফিতি" ২০২২ "সেন্স"

 তথ্যসূত্র 

 বহিঃসংযোগ 


বিষয়শ্রেণী:২১শ শতাব্দীর মার্কিন ব্যক্তি
বিষয়শ্রেণী:সিন্ধি বংশোদ্ভূত মার্কিন ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পেনসিলভেনিয়ার চলচ্চিত্র পরিচালক
বিষয়শ্রেণী:মার্কিন নারী টেলিভিশন পরিচালক
বিষয়শ্রেণী:মার্কিন নারী চিত্রনাট্যকার
বিষয়শ্রেণী:মার্কিন নারী চলচ্চিত্র পরিচালক
বিষয়শ্রেণী:মার্কিন টেলিভিশন লেখক
বিষয়শ্রেণী:মার্কিন টেলিভিশন পরিচালক
বিষয়শ্রেণী:মালয়ালি বংশোদ্ভূত মার্কিন ব্যক্তি
বিষয়শ্রেণী:ভারতীয় তামিল বংশোদ্ভূত মার্কিন ব্যক্তি
বিষয়শ্রেণী:২০০০-এর দশকে জন্ম